《寒食前一日伯永相约过陈氏茅轩蕃亦载酒共往与者常宁尉曹明叔伯和蕃赋诗》
宋代·赵蕃

茅轩临水自谁开，况有荼蘼玉作堆。佳节愁孤一百五，可人共约两三杯。

轻雷淡雨林间过，落日清风座上催。更喜经行远城市，不妨杖屦晚方回。

作者简介：赵蕃（1143年～1229年），字昌父，号章泉，原籍郑州。理宗绍定二年，以直秘阁致仕，不久卒。諡文节。